Conf univ dr Dumitru Borţun, Şcoala Naţională de Studii Politice şi Administrative IMAGINE ŞI REPREZENTARE PUTEREA FĂRĂ LIMITE A IMAGINII VIZUALE Rezumat În lucrarea „Imagine şi reprezentare Puterea fără limite a imaginii vizuale” propunem spre dezbatere schiţa unei epistemologii estetice, adică a unei teorii a cunoaşterii în centrul căreia se află imaginea vizuală Noua teorie a cunoaşterii ar face posibilă explicarea puterii fără limite a imaginii vizuale, dovedită din plin în ziua de azi, dar şi întemeierea unei noi retorici şi unor noi paradigme ale comunicării în masă Teza noastră este că imaginile vizuale reprezintă adevăratul „subsol tehnic” al reprezentărilor: sub formă de „itemi” neconştientizaţi, de fantasme, de „imagini-ghid” sau de “clipuri”, ele hotăresc ceea ce se întâmplă la „parterul” cunoaşterii, adică al reprezentărilor; implicit, ele influenţează ideologiile, precum şi teoriile ştiinţifice De acee considerăm că imaginile vizuale sunt cele mai importante elemente ale unei culturi, iar prin aceasta sunt şi pricipalul instrument de schimbare culturală; ele ocupă un loc strategic privilegiat A trebuit să treacă douăzeci de secole de logocentrism ca să putem accepta acest fenomen banal El este dovedit zi de zi şi ceas de ceas de televiziune şi Internet În ciuda evidenţei, unii nu vor să-l accepte nici astăzi În numele unei anumite idei despre „demnitatea umană” (de sorginte spiritualistă şi, în esenţă, intelectualistă), ei preferă să-i anatemizeze pe cei care se lasă seduşi de mijloacele de comunicare audiovizuale Reevaluarea “gândirii prin imagini” (visual thinking) este mai simplu de înţeles cu ajutorul conceptului de retorică estetică, pe care cercetătorul român Constantin Sălăvăstru îl opune celui de retorică cognitivă Cuvinte-cheie: imaginea vizuală, reprezentare, logocentrism, gândire prin imagini, epistemologie estetică, retorică estetică I Cunoaştere şi semioză; concept şi simbol Definiţiile semnului nu sunt unanim împărtăşite Există şi teoreticieni care se declară total nemulţimiţi de definiţiile de până acum, considerându-le fie ambigui, fie insuficiente În articolul “Semnul” din celebrul Dicţionar enciclopedic al ştiinţelor limbajului (pp - ), Tzvetan Todorv consideră că “definiţiile clasice” ori sunt clare dar tautologice (nu aduc nici un spor în cunoaştere), ori sunt needificatoare pentru specificitatea semnului De obicei, spune el, semnul este definit ca o relaţie între două entităţi; dar identificând semnificaţia cu relaţia, identificăm nepermis două planuri care nu sunt identice De pildă, cuvântul “mamă” este legat şi de cuvântul “copil”, dar şi de semnificatul său, mama Se mai spune adesea: “semnul este ceva care se substituie unui alt lucru”; dar, observă Todorov, “nici sensul, nici referentul nu ar putea lua locul cuvântului într-o frază” Iată la ce ambiguităţi conduce confuzia de planuri! În tentativa sa de a depăşi această confuzie, Tzvetan Todorov propune propria lui definiţie: semnul este o entitate care ( ) poate deveni sensibilă şi care ( ) pentru un grup determinat de utilizatori marchează o absenţă (absenţa obiectului) Este evident că ( ) poate fi numit, după Saussure, semnificant, că ( ) poate fi numit semnificat şi că relaţia dintre ( ) şi ( ) poate fi numită semnificare În viziunea lui Todorov, semnul nu are în mod obligatoriu o existenţă perceptibilă (el este “o entitate care poate deveni sensibilă”); multe semne pot exista fără a fi percepute O altă concluzie ce decurge din definiţia propusă de el este că semnul este “instituţional”: el nu există decât pentru un număr limitat de utilizatori (pentru cei care împărtăşesc anumite stipulaţii logico-semantice sau anumite convenţii socio-culturale); aşadar, în afara societăţii nu există semne O insatisfacţie similară faţă de “definiţiile clasice” reclamă şi cercetătorul polonez Andrzej Bogusławski: de regulă, denumirea de “semn” este atribuită unei entităţi în virtutea faptului că se află într-o anumită relaţie cu altceva Altfel spus, există un X numit “semn” care se află într-o anumită relaţie cu Y, iar X ≠ Y Dar, observă Bogusławski, majoritatea relaţiilor ce se pot crea au ca termeni un X şi un Y, X fiind diferit de Y Aşadar, unde este specificitatea semnului? Logicianul polonez conchide: “formula, deseori repetată, conform căreia ‘un semn nu poate fi semn pentru sine însuşi’ este mult prea superficială şi needificatoare Chiar şi noţiunea de ‘semn autoreflexiv’ creează impresia unei expresii ai cărei termeni se contrazic” Chestionând poziţia semioticii în abordarea noţiunii de “semn”, Bogusławski ajunge la concluzia că semioticienii “se mulţumesc să asocieze orice expresii referitoare la (a) lucruri a căror asociere nu este pur accidentală sau (b) lucruri dintre care unul este, într-un anumit sens, ‘mai puţin empiric’ sau la care accesul cognitiv este mediat” În viziunea lui, o astfel de formulare nu poate constitui baza unei discipline cu adevărat unitare şi clare din punct de vedere metodologic – deşi, remarcă acelaşi autor, “ea îndreptăţeşte o mare parte din lucrările curente de semiotică” Discuţiile în jurul noţiunii de simbol sunt încă şi mai aprinse, având repercursiuni în multe alte domenii de cercetare Pentru Tzvetan Todorov, simbolul se delimitează drastic de semn După el, funcţia de simbolizare constă din două sub-funcţi: denotarea şi reprezentarea Astfel, “simbolizarea este o asociere între două entităţi de acelaşi nivel - doi semnificanţi şi doi semnificaţi” În semn, elementele care intră în relaţie sunt de natură diferită, dar în simbol, spune Todorov, ele sunt omogene Din această diferenţă s-a născut, crede el, şi problema arbritariului semnului, pusă pentru prima dată de Saussure Relaţia semn-obiect este în mod necesar nemotivată, dar în acelaşi timp ea este necesară, în sensul că semnificatul nu poate exista fără semnificant, şi invers În cazul simbolului, relaţia dintre simbolizant şi simbolizat nu este necesară; cele două entităţi pot exista independent una de alta (de pildă, cele care formează analogia simbolică “dragoste” - “flacără”) Relaţia trebuie motivată de cel care o stabileşte Todorov clasifică motivările relaţiei simbolice în două categorii: ( ) motivarea pe bază de asemănare, când avem un simbol de tip Icon, şi ( ) motivarea pe bază de contiguitate, când avem un simbol de tip Index El consideră că în comunicarea verbală, simbolurile sunt folosite la fel de mult ca semnele, dacă nu chiar mai mult În altă ordine de idei, Tzvetan Todorov critică tendinţa unor lingvişti americani de a reduce o serie de semne la semnal I se pare discutabilă distincţia pe care o face şcoala lui Bloomfield între semn şi simptom (un fel de “semn natural”) El consideră că astfel de “semne naturale”, care sunt o parte a referentului, sunt foarte puţine (de pildă, fumul pentru foc); de cele mai multe ori, semnul este convenţional Împărtăşim şi noi rezerva lui Todorov, ba chiar mai mult: ne îndoim că ar exista “semne naturale” Pentru a lua exemplul de mai sus, convingerea oamenilor că “nu iese fum fără foc” este, totuşi, rezultatul unei experienţe culturale Iluzia că ne aflăm în faţa unei relaţii simbolice “naturale” (fumul aparţine focului din punct de vedere fizico-chimic) se datorează universalităţii de care se bucură experienţa istorică a utilizării focului Într-adevăr, este imposibil să ne imaginăm o comunitate umană care să nu aibă o astfel de experienţă şi, în consecinţă, ne este greu să ne imaginăm fiinţe umane care să nu vadă în fum un semn pentru foc; dar “universal” nu înseamnă întotdeauna “natural” II Imaginea vizuală – „subsolul tehnic” al reprezentării Înţelegem cultura aşa cum o defineşte Chombart de Lauwe, ca “serie de modele, de imagini-ghid, de reprezentări la care se raportează membrii unei societăţi în comportamentele lor, în munca lor, în rolurile lor şi în relaţiile lor sociale” (Images de la culture) Un estetician notoriu şi cu mare autoritate în domeniu – l-am numit pe Gillo Dorfles, autorul eseului “Mit şi metaforă la Vico şi în estetica contemporană” – insistă pe ideea că simbolul a avut iniţial o funcţie cognitivă, abia târziu în istoria omenirii el fiind perceput ca având în principal o funcţie estetică Ideea vine de la Giambattista Vico (Ştiinţa nouă – ), este redescoperită de romantici (Schelling), este preluată de Nietzsche şi ajunge până la esteticienii anglo-americani, cum ar fi I A Richards (Ştiinţă şi Poezie – ) sau Susanne Langer (Filosofia într-o nouă cheie – ) Aceasta din urmă clasifică simbolurile în simboluri reprezentative (representational symbol) şi simboluri prezentative (presentational symbol) Primele funcţionează în regim conceptual, funcţionarea lor fiind pre-condiţionată de organizarea mentală şi de presupoziţiile tacite pe care stă o anumită cultură Cele din a doua categorie ne permit să concepem ideea pe care ele o prezintă independent de orice semnificaţie conceptualizată, de orice “adevăr” discursiv Dorfles consideră că atunci când cercetătoarea americană se referă la “simboluri ale sentimentului nostru”, ea vorbeşte de simboluri “care se apropie de cele ale mitului, ale ritului, şi prin urmare tocmai de gândirea imagistică spre care se îndrepta cercetarea lui Vico” Analiza lui Dorfles curge spre concluzia că Vico avea dreptate când credea că prima limbă vorbită a fost cea metaforică şi că “primele popoare ale păgânităţii au fost popoare-poeţi” Dorfles: “Spunând că primele popoare au fost popoare-poeţi, Vico nu face altceva decât să întărească convingerea potrivit căreia gândirea omenească, în primul ei stadiu de dezvoltare, - adică în stadiul pe care astăzi l-am putea numi ‘precategorial’ – nu a fost încă de tip raţional, ci cu precădere imagistic Ceea ce echivalează cu a admite existenţa, în perioada primitivă a omenirii, a acelui visual thinking, a gândirii prin imagini, pe care doar de curând cercetătorii au identificat-o şi reevaluat-o” Această reevaluare este concomitentă cu reconsiderarea noţiunii de „gândire pre-logică” lansată de Lucien Levy-Bruhl încă din  Cât de actuală este reevaluarea “gândirii prin imagini” astăzi, în epoca televiziunii şi a Internetului, este mai simplu de înţeles cu ajutorul conceptului de retorică estetică, pe care cercetătorul român Constantin Sălăvăstru îl opune celui de retorică cognitivă Eu propun o epistemologie estetică, adică o teorie a cunoaşterii în centrul căreia se află imaginea vizuală Acum o jumătate de secol, în , Umberto Eco punea problema de a se examina „contribuţia pe care experienţa producţiei televiziunii o poate aduce la reflecţia estetică” şi tot el răspundea: „discuţiile duse până acum cu privire la fenomenul televizunii ( ) nu aduc nicio contribuţie stimlantă în estetică” Între timp, „experienţa producţiei televiziunii” şi, mai ales, experienţa noilor media au dus la reconstrucţii dramatice nu numai în estetică, ci şi în teoria cunoaşterii (în sensul cel mai larg, de la psihologia cunoaşterii la teoria cunoaşterii ştiinţifice) Conform psihologiei clasice, traseul cunosşterii este următorul: Senzaţie-Percepţie-Reprezentare; psihologia gestalt-istă (gestalt-teorie) a pus în evidenţă perceperea sincretică, holistă a obiectelor – altfel spus, prioritatea percepţiei în raport cu senzaţia sau, în termeni metodologici, „a sintezei în raport cu analiza” Teza principală a lui Heider este că oamenii caută să-şi formeze o viziune ordonată şi coerentă asupra mediului lor de viaţă El porneşte de la psihologia naivă, de la modul în care oamenii, la nivelului bunului simţ, în mod spontan încearcă să cunoască relaţiile constante pentru a înţelege evenimentele particulare După J J Wunenburger, imaginarul ar trebui considerat „perechea simetrică a raţionalităţii” Privit ca pandant al raţionalităţii, imaginarul conciliază abordările de tip analogic şi secvenţial cu care operează mintea umană: “Imaginarul are legătură cu tot ceea ce este proces de reprezentare simbolică, cu toate procesele de naraţiune mitică şi deci toate demersurile prin care mintea omenească inventează şi dezvoltă sens, într-un mod care nu este reglat nici de logică, nici de ştiinţă (…) Punctul care ar permite să înţelegem apropierea între narativ şi teoretic este tocmai imaginarul, în sensul în care, aşa cum a arătat hermeneutica, gândirea umană nu poate să conceptualizeze totul, nu poate să modelizeze totul în mod abstract, ci trebuie uneori să treacă prin naraţiuni, să treacă prin simbolizări” În Utopia şi criza imagnarului, el vede în imaginar ultimul fundament al discursurilor filosofice şi ideologie legate de o cetate ideală, prin care „imaginaţia schizoidă” a ocupat „pârghiile de comandă ale dinamicii culturale Altfel spus, imaginarul a cucerit puterea graţie Logosului, iar artele plastice au devenit „auxiliare” în raport cu acesta În concepţia lui Serge Moscovici, reprezentările sociale ocupă o poziţie specială, între concept, care are ca scop extragerea unui sens din real, şi imagine, care reproduce realul în mod concret Alţi reprezentanţi ai şcolii franceze de psihologie socială, Willem Doise şi Augusto Palmonari, afirmă şi mai raspicat: „Reprezentările sociale se prezintă întotdeauna cu două faţete: aceea a imaginii şi aceea a semnificaţiei, care îşi corespund reciproc; ele fac să corespundă oricărei imagini un sens şi oricărui sens o imagine Ele constituie o formă particulară a gândirii simbolice, fiind în acelaşi timp imagini concrete vizualizate direct şi trimiteri la un sistem de raporturi semantice care dau o semnificaţie mai amplă acestor imagini concrete” De aceea, reprezentările sociale diferă şi de sistemele teoretice mai elaborate, cum sunt ideologiile şi teoriile ştiinţifice, şi de imagini ca produse imediate ale percepţiei – cum a demonstrat în mod strălucit Roland Barthes În schimb, imaginile vizuale, ca produse imediate ale percepţiei, participă încă de la început la naşterea reprezentărilor, după cum reprezentările stau la temelia ideologiilor şi chiar a teoriilor ştiinţifice, aşa cum ne-a arătat Thomas Kuhn încă din  Teza noastră este că imaginile vizuale reprezintă adevăratul „subsol tehnic” al reprezentărilor Sub formă de „itemi” neconştientizaţi, de fantasme sau de „imagini-ghid” (Chombart de Lauwe), ele hotăresc ceea ce se întâmplă la „parterul” cunoaşterii, adică al reprezentărilor; implicit, ele influenţează evenimentele de la „etaj” (ideologiile), precum şi pe cele de la „mansardă” (teoriile – inclusiv cele ştiinţifice) Iată de ce imaginile vizuale sunt şi cele mai importante elemente ale unei culturi; ele ocupă un loc strategic privilegiat Pare trivial, dar aşa este! Acest lucru ne este dovedit zi de zi şi ceas de ceas de televiziune A trebuit să treacă douăzeci de secole de intelectualism pentru a înţelege acest lucru banal Astăzi îl putem înţelege pentru că se vede la ochiul liber Unii nu vor să-l accepte nici astăzi, în ciuda evidenţei În numele unei anumite idei despre „demnitatea umană” (şi ea, intelectualistă), ei preferă să-i anatemizeze pe cei care se lasă seduşi de televiziune De ce a devenit acest lucru evident abia în zilele noastre? Fiindcă abia acum a devenit posibil managementul imaginilor vizuale la scară societală Ca intelectuali, cei mai mulţi dintre noi suntem tributari educaţiei iluministe pe care ne-a dat-o Şcoala românească, adică Şcoala lui Spiru Haret Dintre toate prejudecăţile iluminismului, cea mai răspândită şi mai înrădăcinată este cea a Raţiunii, şi anume convingerea că omul este o fiinţă prin excelenţă raţională Altfel spus, el mai întâi cunoaşte, apoi judecă, după care îşi formează o atitudine şi, în sfârşit, acţionează Aşadar, ordinea operaţiilor ar fi: cunoaştere raţională – valorizare – atitudine – comportament Exact modelul intelectualului – mai precis, al Filosofului Ne aflăm în faţa unuia dintre cele mai scandaloase reducţionisme care au traversat istoria filosofiei – intelectualismul: „Toţi oamenii sunt ca noi, intelectualii Dacă nu sunt aşa, ei trebuie să devină aşa, să se umanizeze Adică să fie ca noi!” În viziunea noastră, ordinea operaţiilor este următoarea: imagini vizuale – reprezentări – atitudini – comportamente – raţionalizare (justificarea atitudinilor şi comportamentelor) De fapt, raţiunea intervine abia la sfârşit, cu scopul de a ne legitima atitudinile şi comportamentele În faţa noastră şi a celorlalţi Exact ca bufniţa lui Hegel: „Bufniţa Minervei îşi ia zborul numai după lăsarea serii” Această ordine este reflectată şi în planul epistemologiei, al filosofiei ştiinţei Una dintre cele mai importante lucrări de filosofie scrise în ultimul timp la noi, Arhitectura existenţei a lui Ilie Pârvu, abordează un aspect deosebit de instructiv, dar şi ilustrativ pentru tematizarea noastră: în dialogul contemporan dintre ştiinţă şi filosofie, ştiinţa nu mai este reprezentată de una dintre teoriile, disciplinele sau ramurile ei, purtătoare ale progresului cunoaşterii, ci de “teoriile de tip structural”, care oferă matrici pentru teoretizare sau teorii-cadru reprezentând “paradigmele ştiinţificităţii”, modelele raţionalităţii şi progresului cunoaşterii Astăzi, acest nivel intermediar mediază raportul dintre informaţia “primară” a teoriilor ştiinţifice şi generalizarea filosofică a ştiinţei, ceea ce face ca această generalizare să nu mai fie obţinută prin selecţie analitică şi prelungire inductivă Specific epistemologiei pozitiviste este modul în care teoriile clasice participă la “întemeierea” ştiinţifică a viziunii filosofice (à la Engels), adică pe linia continuităţii directe a ipotetizării realului în teoriile deterministe, prin reţeaua propoziţională, prin totalitatea aserţiunilor despre realitate şi experienţă pe care aceste teorii le conţineau Este vorba despre o generalizare a reprezentărilor, modelelor şi explicaţiilor care conduce – pe linia unei abstracţii extensive – la fundarea unor “sisteme ale lumii” (Weltbilder), a unor imagini generale asupra existenţei Construcţia acestor imagini generale este mediată de extinderea fără soluţie de continuitate a reprezentărilor ipotetice cuprinse în teorii; datorită continuităţii de natură, a caracterului “coplanar” al teoretizării ipotetico-deductive şi imaginii asupra lumii, ontologiile moderne nu au putut depăşi stadiul de ontologii naturaliste Dacă şi la temelia teoriilor din „ştiinţa riguroasă” găsim tot reprezentări şi imagini, atunci este cazul să medităm la o re-construcţie de plano a teoriei cunoaşterii – în sens larg, a epistemologiei Astăzi, după ce ne-am eliberat de prejudecăţile iluministe, şi nu ne mai închinăm la Zeiţa Raţiunii, constatăm că în mai toate domeniile existenţei umane, raţiunea intervine post festum, pentru a ordona şi a justifica De ce ar sta lucrurile altfel în domeniul cunoaşterii? BIBLIOGRAFIE BOGUSŁAWSKI, Andrzej, “O definţie a semnului şi problema transparenţei semnului”, în vol Semnificaţie şi comunicare în lumea contemporană (ed Solomon Marcus), Editura Politică, Bucureşti, CHOMBART DE LAWE, P H , Images de la culture, Petite Bibliotheque Payot, Paris, DOISE, Willem, PALMONARI, Augusto, „Caracteristici ale reprezentărilor sociale”, în Psihologie socială Aspecte contemporane (coord Adrian Neculau), Polirom, Iaşi, DORFLES, Gillo, Estetica mitului (De la Vico la Wittgenstein), Editura Univers, Bucureşti, DUCROT, Oswald, TODOROV, Tzvetan, Dictionnaire enciclopédique des sciences du langage, Éditions du Seuil, Paris, ECO, Umberto, Opera deschisă, Paralela , Piteşti, GINGER, Serge, Gestalt Terapia Arta contactului, Herald, Bucureşti, HEIDER, Fritz, „Attitudes and Cognitive Organization”, în Journal of Psychology, , nr KUHN, Thomas, Structura revoluţiilor stiinţifice, Editura Stiinţifică şi Enciclopedică, Bucureşti, LANGER, Susanne K , Philosophy in a New Key – a study in the symbolism of reason rit and art, Cambridge, Massechusetts, Harvard University Press, LEVY-BRUHL, Lucien, L’ame primitive, Librairie Felix Alcan, Paris, MOSCOVICI, S , Psihologie Sociale, PUF, Paris, PÂRVU, Ilie, Arhitectura existenţei, Editura Humanitas, Bucureşti, SĂLĂVĂSTRU, Constantin, Raţionalitate şi discurs Perspective logico-semiotice asupra retoricii, Editura Didactică şi Pedagogică R A , Bucureşti, WUNENBURGER, Jean-Jacques, Utopia şi criza imagnarului, Dacia, Cluj-Napoca, 